**REPUBLIKA HRVATSKA**

**ZADARSKA ŽUPANIJA**

**OPĆINA JASENICE**

**OPĆINSKO VIJEĆE**

**KLASA: 551-02/25-01/\_\_**

**URBROJ: 2198-21-01/1-25-1**

Na temelju članka 289. stavka 7. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25) i članka 30. Statuta Općine Jasenice („Glasnik Općine Jasenice” broj 1/18, 8/18, 1/21, 3/21 – pročišćeni tekst i 11/22) Općinsko vijeće Općine Jasenice na \_\_. sjednici održanoj \_\_\_\_\_\_\_\_\_\_\_\_\_\_\_ godine, donosi

**ODLUKU**

**O NAKNADI ZA NOVOROĐENO DIJETE**

**Članak 1.**

Ovom se Odlukom propisuju uvjeti i način ostvarivanja i korištenja prava na naknadu za novorođeno dijete ( dalje : naknada) koju osigurava Općina Jasenice na području Općine Jasenice te visina naknade i postupak njezina ostvarivanja.

**Članak 2.**

Naknada je novčani iznos koji se isplaćuje jednom od roditelja, odnosno posvojitelja ili skrbnika (dalje: primatelj naknade).

Pravo na isplatu naknade po ovoj Odluci može ostvariti i koristiti primatelj naknade kada su kumulativno ispunjeni slijedeći uvjeti:

1. Dijete rođeno nakon 01. rujna 2025. godine
2. Novorođeno dijete i jedan od roditelja imaju prijavljeno prebivalište na području Općine Jasenice
3. Zahtjev za naknadu podnesen u roku od jedne (1) godine od rođenja odnosno posvojenja djeteta.

**Članak 3.**

Naknada za prvo i drugo dijete pripada primatelju naknade u jednokratnom iznosu u roku od trideset dana od donošenja rješenja.

Naknada za treće i svako iduće dijete isplatiti će se obročno o čemu se donosi rješenje Jedinstvenog upravnog odjela Općine Jasenice u kome se određuje sedam godišnjih obroka tijekom sedam uzastopnih godina od donošenja rješenja.

**Članak 4.**

Postupak ostvarivanja prava na isplatu naknade pokreće primatelj naknade pisanim zahtjevom Jedinstvenom upravnom odjelu Općine Jasenice.

Uz zahtjev za isplatu naknade podnositelj zahtjeva obvezno prilaže dokaze o državljanstvu i prebivalištu oba roditelja, rodni list djeteta za koje se podnosi zahtjev, potvrdu o prebivalištu djeteta i broj tekućeg računa. Isprave se mogu podnositi i u preslikama.

Zahtjev mora obvezno sadržavati ime i prezime, adresu, OIB i potpis podnositelja zahtjeva sa osnovnim zahtjevom usmjerenim u određenju za koje po redu dijete se traži isplata naknade.

Jedinstveni upravni odjel može zatražiti i druge odgovarajuće dokaze o stalnom boravku roditelja na području Općine Jasenice, podnositelj nepotpunog ili neurednog zahtjeva pozvati će se da u roku od osam dana uredi zahtjev u suprotnom će se zahtjev odbaciti.

**Članak 5.**

Ukoliko tijekom trajanja roka isplate naknade za novorođeno dijete prestane stalni boravak roditelja na području Općine Jasenice ili do odjave prebivališta sa područja općine Jasenice isplata daljnjih obroka naknade se obustavlja.

Primatelj naknade dužan je u roku petnaest dana prijaviti promjene činjenica koje utječu na daljnje ostvarivanje prava na naknadu.

**Članak 6.**

O pravu na naknadu odlučuje svojim rješenjem Jedinstveni upravni odjel Općine Jasenice u roku trideset (30) dana od podnošenja urednog zahtjeva.

Upravno tijelo može zahtjev prihvatiti i utvrditi pravi na određenu naknadu sukladno odredbama ove Odluke, zahtjev odbiti kao neosnovan zbog neispunjenja uvjeta iz ove Odluke, zahtjev odbaciti kao neuredan.

Protiv rješenja iz stavka 1. ovog članka dopušten je prigovor Općinskom načelniku u roku osam dana. Na prigovor se ne plaća upravna pristojba. Odluka Općinskog načelnika po prigovoru je konačna.

**Članak 7.**

Sredstva naknade za opremu novorođenog djeteta osiguravaju se u proračunu Općine Jasenice.

Visina novčanog iznosa naknade za novorođenog djeteta iznosi:

1. za prvo dijete 1.500,00 EUR-a
2. za drugo dijete 3.000,00 EUR-a
3. za treće dijete 5.000,00 EUR-a
4. za četvrto dijete i svako iduće dijete iznos naknade se povećava za 1.500,00 EUR-a (četvrto dijete; 6.500,00 EUR-a, peto dijete; 8.000,00 EUR-a, itd.)

**Članak 8.**

Stupanjem na snagu ove Odluke prestaje važiti Odluka o naknadi za novorođeno dijete („Glasnik Općine Jasenice“ broj: 1/17 i 7/18), ali će se i dalje primjenjivati u postupcima u kojima nije ispunjen samo uvjet iz točke 1. stavka drugog članka 2. ove Odluke.

Ova Odluka stupa na snagu osmog dana od dana objave, a objaviti će se u „Glasniku Općine Jasenice“.

**PREDSJEDNICA**

**Anamarija Maruna**